সংখ্যালঘু নির্যাতনে কঠোর পদক্ষেপ নিন, ইউনুস সরকাকে কড়া বার্তা ভারতের

ওয়েবডেস্ক- সংখ্যালঘুদের (Minorities) উপর অত্যাচারে চুপ করে বসে থাকবে না ভারত (India)। বাংলাদেশ সরকারকে (Bangladesh Government) কড়া বার্তা দিল ভারত (India)। সাম্প্রতিক সময় সংখ্যালঘু হিন্দুদের উপর নির্যাতন বেড়েছে পদ্মাপাড়ে। সাম্প্রতিক সময় ৩৫ দিনের প্রায় ১১ জন হিন্দুকে হত্যা করা হয়েছে। বেড়েছে অত্যাচার, নির্যাতন। সাড়ে তিন হাজারের বেশি হিন্দু সহ ধর্মীয় সংখ্যালঘুদের উপর হিংসার ঘটনা ঘটেছে। ঘটনায় উদ্বিগ্ন ভারত সরকার। গত এক মাসে অন্তত পাঁচজন হিন্দুকে খুন করা হয়েছে, গুঁড়িয়ে দেওয়া হয়েছে মন্দির। বাংলাদেশে মৌলবাদকে লাগাম টানতে এবার কড়া নির্দেশ দিল ভারত। ইউনুস প্রশাসনকে (Yunus Government) দ্রুত কঠোর পদক্ষেপ নেওয়ার বার্তা ভারতের।

শুক্রবার বিদেশ মন্ত্রকের মুখপাত্র রণধীর জয়ওসয়াল (External Affairs Ministry Spokesperson Randhir Jaiswal) বলেন, বার বার বাংলাদেশে সংখ্যালঘুদের উপর এই উগ্রপন্থীদের হামলা ঘটনা ঘটছে। যা উদ্বেগজনক। তাদের বাড়ি ঘর, ব্যবসায়িক প্রতিষ্ঠানগুলিতে হামলা চালানো হচ্ছে। এই ধরনের সাম্প্রদায়িক হামলার ঘটনা রুখতে দ্রুত ও দৃঢ়ভাবে মোকাবিলা করতে হবে। ব্যক্তিগত ও রাজনৈতিক বিরোধ দেখিয়ে ঘটনা উড়িয়ে দেওয়ার প্রবণতা অপরাধীদের এই ধরনের কাজ করতে আরও সাহস জোগায়। যা সংখ্যালঘুদের মধ্যে ভয় ও নিরাপত্তাহীনতা বাড়িয়ে তুলছে।‘

আরও পড়ুন- গণবিক্ষোভে অগ্নিগর্ভ ইরান! খামেনিকে হুঁশিয়ারি ট্রাম্পের! এবার কী হবে?

উল্লেখ্য, গত একমাসে দফায় দফায় সংখ্যালঘু হিন্দু হত্যার ঘটনা সামনে এসেছে। গত ১৮ ডিসেম্বর হিন্দু যুবক দীপু দাস হত্যা। গণপিটুনি দেওয়ার পর গাছে ঝুলিয়ে জ্বালিয়ে দেওয়া হয় দীপুকে। এর পরেও কোনও পদক্ষেপ করেনি বাংলাদেশ প্রশাসন। ফের ২৪ ডিসেম্বর অমৃত মণ্ডল হত্যা। ৩১ ডিসেম্বর দোকান বন্ধ করে ফেরার সময় খোকন চন্দ্র দাস নামে ৫০ বছরের বয়সি ব্যক্তির উপর হামলা। আহত অবস্থায় হাসপাতালে ভর্তি করা হয়, চিকিৎসা চলাকালীন মৃত্যু।